Auktorisointi

Auktorisointi on viranomaisen tai muun päättävän tahon antama valtuutus tietyn elinkeinotoiminnan harjoittamiseen,Hakusanat auktorisoida ja auktorisointi, Kielitoimiston sanakirja. Viitattu 16.1.2016. tai vapaaehtoisesti hankittu osoitus tiettyjen edellytysten täyttymisestä toiminnassa.

Sanaa auktorisointi käytetään eri toimialoilla eri merkityksessä, ja samankaltaisista valtuutuksista voidaan käyttää myös termejä akkreditointi, lisenssi tai lisensiointiKs. esim. Auktorisoitu valmistus , Corian, Nomart Oy. Viitattu 16.1.2016.. Myös termit sertifiointi ja auditointi viittaavat valtuutukseen tai sitä edeltävään selvitykseen, täyttääkö ammatinharjoittaja tai organisaatio tietyn valtuutuksen saamiseksi asetetut edellytykset.Akkreditointi vai sertifiointi? Seitsemän usein esitettyä kysymystä akkreditoinnista , Vaisala Oyj 2014, ref. B211252FI-B. Viitattu 16.1.2016.

Auktorisoitu elämäkerta
Auktorisoitu elämäkerta tarkoittaa, että elämäkerran kirjoittaja on tehnyt yhteistyötä kohteen kanssa ja elämäkerralla on kohteen hyväksyntä. Auktorisoimaton elämäkerta on kirjoitettu ilman kohteen hyväksyntää.Veli-Pekka Leppänen, Paras elämäkerta syntyy kohteen kuoltua. Helsingin Sanomat 1.5.2025 s. B 2 Artikkeli verkossa tilaajilleElämäkertahankkeen juridiikkaa, osa 1, Tekijänoikeuksien loukkaaminen. Suomen tietokirjailijat. Viitattu 1.5.2025

Yritysten auktorisointi
Auktorisoitu henkilöstöpalveluyritys
Henkilöstöpalveluyritysten liitto auktorisoi jäseninään olevia henkilöstövuokrausyrityksiä. Auktorisoidulta yritykseltä edellytetään muun muassa vuoden toimintahistoriaa, osallistumista koulutukseen, hyväksyttyä testiä sekä sitoutumista lain ja alan sopimusehtojen noudattamiseen.Auktorisoitu henkilöstöpalveluyritys – merkki luotettavuudesta , Henkilöstöpalveluyritysten liitto. Viitattu 16.1.2016.

Auktorisoitu isännöitsijä
Suomessa isännöinti on vapaa elinkeino eikä edellytä viranomaislupia tai muitakaan vaatimuksia isännöitsijän osaamiselle tai koulutukselle. Maahan on kuitenkin luotu vapaaehtoinen ISA-auktorisointijärjestelmä, jota ylläpitää Isännöinnin Auktorisointi ISA ry. ISA ry auktorisoi sekä isännöitsijöitä että isännöintiyrityksiä.Isännöinnin auktorisointi , Taloyhtio.net-verkkolehti. Viitattu 16.1.2016.

Auktorisoitu tilitoimisto
Suomessa tilitoimistojen auktorisoinnista vastaa Taloushallintoliitto yhdessä Tili-instituuttisäätiön kanssa. Tilitoimisto voi toimia myös ilman auktorisointia. Auktorisoinnin saamiseksi tilitoimisto käy läpi vähintään kahden vuoden mittaisen seurantajakson. Auktorisointiin liittyy muun muassa kirjanpitäjien ammattitaitoon, tilitoimiston toimintatapoihin, vastuuvakuutuksiin ja tietojärjestelmiin liittyviä vaatimuksia.Miksi kannattaa valita auktorisoitu tilitoimisto?, Taloushallintoliitto. Viitattu 16.1.2016.

Suomessa auktorisointia sovelletaan myös ainakin mainostoimistoihin, vahinkoalan urakoijiin ja ydinvoimalaitoksen tarkastusyrityksiin.
.Mainostoimistojen auktorisointi, Aikakauslehtien Liitto ja Sanomalehtien Liitto 1998. Viitattu 16.1.2016.
Vahinkoalan auktorisointi , Vahinkoalan auktorisointiryhmä VAR. Viitattu 16.1.2016.Suomen ensimmäinen ydinvoimalaitosten auktorisoitu tarkastaja, Inspecta. Viitattu 16.1.2016.

Ammatinharjoittajien auktorisointi

Auktorisoitu tilintarkastaja
Suomessa yrityksen tilintarkastajaksi on valittava auktorisoitu tilintarkastaja. Auktorisointeja ovat HTM ja KHT. Yhdistyksiin voidaan valita muukin kuin auktorisoitu tilintarkastaja, ja asunto-osakeyhtiöihin voidaan valita tilintarkastajan sijasta toiminnan tarkastajaksi maallikko, kuten yhtiön osakas.Tilintarkastus, Taloushallintoliitto. Viitattu 16.1.2016.

Auktorisoitu kiinteistöarvioija
Kiinteistöarvioinnissa on vuodesta 1997 ollut Suomessa käytössä auktorisointimenettely, niin sanottu AKA-koe, jota järjestää Keskuskauppakamari.Auktorisoidut Kiinteistöarvioijat ry.  Viitattu 16.1.2016.

Auktorisoitu sijoitusneuvoja
Finanssialan Keskusliitto on auktorisoinut APV-tutkinnot Oy:n järjestämään sijoitusneuvojan tutkintoa parantaakseen yleisön luottamusta sijoituspalvelutoimintaa kohtaan varmistamalla, että sijoitusneuvojilla on tehtäviensä hoitamiseksi riittävä tiedot ja ammattitaito.Sijoitusneuvojan tutkinnon auktorisoinnin säännöt, Finanssialan Keskusliitto 2014. Viitattu 16.1.2016.

Auktorisoitu teollisoikeusasiamies
Patenttiasiamiehen, tavaramerkkiasiamiehen, mallioikeusasiamiehen tai teollisoikeusasiamiehen ammattinimikettä saa Suomessa käyttää vain asianomaisen lain mukaisesti asiamiestutkinnon hyväksytysti suorittanut ja sen perusteella auktorisoinnin patentti- ja rekisterihallituksen teollisoikeusasiamieslautakunnalta saanut henkilö.Asiamiesrekisteri , Patentti- ja rekisterihallitus. Viitattu 16.1.2016.Laki auktorisoiduista teollisoikeusasiamiehistä, Finlex. Viitattu 16.1.2016.

Suomessa auktorisointia sovelletaan myös ainakin kääntäjiin (ks. Auktorisoitu kääntäminen), matkailuoppaisiin, seksuaalineuvojiinSeksuaalineuvojien auktorisointi , Suomen seksologinen seura. Viitattu 16.1.2016. ja personal trainereihinAuktorisoitu personal trainer APT , SKY ry. Viitattu 16.1.2016..

Lähteet

Luokka:Sertifiointijärjestelmät